***** ΚΑΝΟΝΙΣΜΟΣ (ΕΟΚ, ΕΥΡΑΤΟΜ, ΕΚΑΧ) αριθ. 3777/89 ΤΟΥ ΣΥΜΒΟΥΛΙΟΥ της 14ης Δεκεμβρίου 1989 περί προσαρμογής των αποζημιώσεων προς κάλυψη εξόδων παραστάσεως και λόγω ειδικών καθηκόντων του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου καθώς και του προέδρου, των μελών και του γραμματέως του Πρωτοδικείου ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τον κανονισμό αριθ. 422/67/ΕΟΚ, αριθ. 5/67/Ευρατόμ του Συμβουλίου της 25ης Ιουλίου 1967 περί καθορισμού του καθεστώτος χρηματικών απολαυών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου καθώς και του προέδρου, των μελών και του γραμματέως του Πρωτοδικείου (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 4046/88 (2), και ιδίως το άρθρο 4 παράγραφος 4, τον κανονισμό (ΕΚΑΧ, ΕΟΚ, Ευρατόμ) αριθ. 4045/88 του Συμβουλίου της 19ης Δεκεμβρίου 1988 για τον καθορισμό του καθεστώτος χρηματικών απολαυών του προέδρου, των μελών και του γραμματέως του Πρωτοδικείου των Ευρωπαϊκών Κοινοτήτων (3), ο οποίος, ως εκ τούτου, τροποποιεί τον κανονισμό αριθ. 422/67/ΕΟΚ, αριθ. 5/67/Ευρατόμ, Εκτιμώντας ότι πρέπει να αυξηθούν οι αποζημιώσεις προς κάλυψη εξόδων παραστάσεως και λόγω ειδικών καθηκόντων που αναφέρονται στο άρθρο 4 παράγραφοι 2 και 3 καθώς και στο άρθρο 21α παράγραφος 3 του κανονισμού αριθ. 422/67/ΕΟΚ, αριθ. 5/67/Ευρατόμ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από την 1η Ιουλίου 1989: α) τα ποσά που αναφέρονται στο άρθρο 4 παράγραφος 2 του κανονισμού αριθ. 422/67/ΕΟΚ, αριθ. 5/67/Ευρατόμ, είναι τα ακόλουθα: - πρόεδρος: 50 955 βελγικά φράγκα, - αντιπρόεδρος: 32 745 βελγικά φράγκα, - επίτροπος: 21 835 βελγικά φράγκα· β) τα ποσά που αναφέρονται στο άρθρο 4 παράγραφος 3 πρώτο εδάφιο του κανονισμού αριθ. 422/67/ΕΟΚ, αριθ. 5/67/Ευρατόμ, είναι τα ακόλουθα: - πρόεδρος: 50 955 βελγικά φράγκα, - δικαστής ή γενικός εισαγγελέας: 21 835 βελγικά φράγκα, - γραμματέας: 19 915 βελγικά φράγκα· γ) το ποσό που αναφέρεται στο άρθρο 4 παράγραφος 3 δεύτερο εδάφιο του κανονισμού αριθ. 422/67/ΕΟΚ, αριθ. 5/67/Ευρατόμ, αντικαθίσταται από το ποσό των 29 130 βελγικών φράγκων. Άρθρο 2 Από την 1η Ιουλίου 1989: α) τα ποσά που αναφέρονται στο άρθρο 21α παράγραφος 3 πρώτο εδάφιο του κανονισμού 422/67/ΕΟΚ, αριθ. 5/67/Ευρατόμ, είναι τα ακόλουθα: - πρόεδρος: 21 835 βελγικά φράγκα, - μέλη: 19 915 βελγικά φράγκα, - γραμματέας: 16 935 βελγικά φράγκα· β) το ποσό που αναφέρεται στο άρθρο 21α παράγραφος 3 δεύτερο εδάφιο αντικαθίσταται από το ποσό των 26 570 βελγικών φράγκων. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Δεκεμβρίου 1989.

[Source: multi_eurlex | Tokens: 2554]